lv lv lv lv lv lv en lv lv lv lv lv id rm lv en sk en ca lv ca nl en en lv eu uz lv de fr nl lv lv lv lv lv lv lv bpy lv es lv sv lv lv lv lv lv lv lv lv sv lv sv lv lv nl lv lv eo lv lv lv fi lv lv lv it lv es lv lv cs en lv lv fr fi lt lv nl lv hbs_lat lv lv en lv lv es es lv lv nb eo en lv lv fr lv lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fr lv en sq en en lv lv lv en lv lv lv lv lv tr es es lv lv nb eo en lv lv fr lv lv lv lv lv lv lv lv lv lv lv uz lv pt en en lv ru lv lv lv lv en lv lv lv lv lv lv id lv fi it lv cs ca lv lv it en lv lt lt lt hbs_lat lv lv lt en lv lv lv lv lt fi eo lv lv lv lv lv vo lv lv lv lv lv lv lv sv fr sl lv en pt lv lv en lv lv lv lv lv lv
Lužkovs atbrauc uz Rīgu un paziņo, ka krievu valoda Latvijā būs otra valoda : Ziņu aģentūra ZS
Palielināt Samazināt 25 Aug 2010 , 14:45
Bijušais Maskavas mērs Lužkovs iesniedzis lūgumu apmesties uz dzīvi Latvijā
Maskavā ielās izvests iekšlietu karaspēks
Šodien Latvijā vienas dienas vizītē ieradies Maskavas mērs Jurijs Lužkovs. Viesis Latvijai sola krievu valodu kā otru Latvijas valsts valodu, lielāku preču noietu Maskavā, milzu tūrisma pieplūdumu no Krievijas un Rīgai pašai savu pārstāvniecību Maskavā. Visticamāk, ka šie skaļie paziņojumi ir izdevīgi kādam politiskajam spēkam. Lužkovs ir Krievijas bagātākā amatpersona, liecina biznesa žurnāla "Forbes" reitings.
Maskavā plāno atvērt Rīgas pārstāvniecību
Krievijas galvaspilsētā Maskavā iecerēts atvērt Rīgas pārstāvniecību, šodien pēc tikšanās ar Maskavas mēru Juriju Lužkovu preses brīfingā sacīja Rīgas mērs Nils Ušakovs (SC).
Ušakovs norādīja, ka gada laikā kopš viņa vizītes Maskavā daudz kas izdarīts sadarbības jomā un šī sadarbība tiks paplašināta un padziļināta. Rīgas mērs atzīmēja, ka viens no galvenajiem mērķiem esot uzlabot attiecības starp Rīgu, Maskavu un citām Krievijas pilsētām. Šā iemesla dēļ Maskavā plānots izveidot Rīgas pārstāvniecību, kas sniegtu palīdzību gan tūrisma jomai, gan uzņēmējiem.
"Daudz labu lietu varam izdarīt un pāriet jaunā attiecību līmenī," sacīja Ušakovs.
Viņš norādīja, ka Rīgas pārstāvniecība Maskavā palīdzēšot nodrošināt arī kravas Rīgas ostai.
Lužkovs preses brīfingā stāstīja, ka Rīgai un Maskavai esot daudzgadēja sadarbība, bet tagad tai tikšot dots papildu impulss un sadarbība kļūšot vēl ciešāka.
Maskavas mērs atzina, ka abām galvaspilsētām esot daudz kopīga, piemēram, klimata apstākļi, tādēļ ir iespējams savstarpēji izmantot pieredzi, piemēram, sniega novākšanā no ielām. Tāpat pilsētas jau tagad izmantojot savstarpējo pieredzi sociālo jautājumu risināšanā.
Maskavas mērs Jurijs Lužkovs trešdien vizītes laikā Rīgā pauda pārliecību, ka pienāks laiks, kad krievu valoda Latvijā kļūs par otru valsts valodu.
Lužkovs cer, ka krievu valoda Latvijā būs otra valsts valoda
"Es domāju, ka beigsies nesaprātīgo nacionālo prioritāšu laiks un viss atkal būs normas robežās. Lietas jāvirza tā, lai Latvija kļūtu par divvalodīgu valsti," sacīja Lužkovs, Maskavas namā tiekoties ar Krievijas tautiešiem.
Krievijas galvaspilsētas mērs pauda pārliecību, ka latvieši no šādiem lēmumiem būs ieguvēji gan lietišķā, gan kultūras, gan sabiedriskā plānā.
"Pagaidām tā nav. Domāju, ka situācija līdz tam aizies," uzsvēra Lužkovs.
Maskavas mērs uzsver, ka Maskava dodot lielu labumu Rīgai
Lužkovs minēja, ka palielinās tūristu skaits, kas brauc no Maskavas uz Rīgu, tādējādi dodot lielu labumu Rīgai un Latvijai kopumā.
Pēc Lužkova teiktā, Rīgā veiksmīgi darbojas Maskavas nams. Šādi nami esot atvērti arī vairākās citās pilsētās un daudz ko nozīmējot savstarpējās attiecībās.
Maskavas mērs norādīja, ka Krievijas galvaspilsēta plāno izmantot Rīgas pieredzi pašvaldības elektronizācijas jautājumos.
Lužkovs izsaka pateicību Latvijas ugunsdzēsējiem
Savā runā Lužkovs arī pateicās Latvijai par sniegto atbalstu šausmīgajā periodā, kad plosījās ugunsgrēki un pilsētu klāja smogs.
Maskavā var palielināt Latvijas preču noietu
Krievijas galvaspilsētā Maskavā iespējams palielināt Latvijas preču noietu, šodien preses brīfingā sacīja Maskavas mērs. Lužkovs norādīja, ka Maskavas tirgus esot ļoti liels, dienā tiek pārdoti vairāk nekā 30 000 tonnu pārtikas preču un šajā tirgū esot ko darīt.
Maskavas mērs atzīmēja, ka Krievijas galvaspilsētas tirgum preču pietiek, bet preču piedāvājumam jābūt maksimāli diversificētam, tāpēc vajadzētu piesaistīt daudz sadarbības partneru, tādējādi iegūstot normālas cenas un sortimentu. Maskavas iedzīvotāji Latvijas produktus uzskata par kvalitatīviem.
Lužkovs norādīja, ka viņš arī atbalsta preču zīmes "Rīgas marka" ieviešanu.
Maskavas mērs atzīmēja, ka veiksmīgas ekonomiskās sadarbības uzlabošanai jārisina loģistikas jautājums.
Kā ziņots, Krievijas galvaspilsētas valdības delegācija Maskavas mēra Jurija Lužkova vadībā šodien Latvijā vienas dienas vizītē apmeklē Rīgu un Jelgavu, informēja Rīgas pašvaldībā.
Plkst.15.30 Maskavas valdības delegācija dosies uz Jelgavu, lai piedalītos automontāžas uzņēmuma "Amo Plant" atklāšanā un tiktos ar Jelgavas mēru Andri Rāviņu (ZZS).
Maskavas valdības delegācijā ir Maskavas mērs Jurijs Lužkovs, Maskavas valdības ministri Leonīds Bočins, Vladimirs Mališkovs, Jevgeņijs Panteļējevs, Ārējo ekonomisko un starptautisko attiecību departamenta vadītājs Georgijs Muradovs, Transporta un sakaru departamenta vadītājs Vasīlijs Kičedži un citi.
Šodien Latvijā vienas dienas vizītē ieradies Maskavas mērs Jurijs Lužkovs. Viesis Latvijai sola krievu valodu kā otru Latvijas valsts valodu, lielāku preču noietu Maskavā, milzu tūrisma pieplūdumu no Krievijas un Rīgai pašai savu pārstāvniecību Maskavā. Visticamāk, ka šie skaļie paziņojumi ir izdevīgi kādam politiskajam spēkam. Lužkovs ir Krievijas bagātākā amatpersona, liecina biznesa žurnāla "Forbes" reitings.
Balsot par šo ziņu
Ja vēlies nobalsot par šo rakstu, sūti SMS ar tekstu
Maksa (0,36 LVL) ir pievienota telefona rēķinam vai atrēķināta no priekšapmaksas kartes.
Atbalsts: +37129469896 | zinuspice@gmail.com | Piedāvā fortumo.lv
Diskutēt par šo ziņu
Materiāls publicēts sadarbībā ar vietni
Ievietots : 25 Augustā 2010
Skatīts : 1345 reizes
Birkas : Krievijas, Maskava, Ušakovs, mērs, Maskavas, Lužkovs, Rīgā, Maskavā, Lužkova, vizītē
Forma paredzēta ziņojumam redakcijai par konkrēto materiālu !
Vispārīgai saiknei ar redakciju izmantojiet "Kontaktu" formu
Turcijas kalnos atrasts Noasa šķirsts?
Holivudas skaistuma ikonas (1.daļa)
Ķegumā PČ Latvijas «Grand Prix» uz starta 13 Latvijas braucēji
Vecrīgā varēs vizināties zirgu pajūgos
Ugunsgrēkā Ludzas novadā pieci bojā gājušie
Comments display order: By default New comments first Old comments first
1 vlad   (31 Augustā 2010 17:45) [Materiāls]
a чe я He Bижy иHфo Ha pycckoM или пиcaTb paзyчилиcb ecли AMO coздaли MockBичи To HaBepHoe B пepByю oчepeдb для pycckиx.
Pievienot komentārus var tikai reģistrētie lietotāji.
[ Reģistrācija | Ieeja ]
Ziņu Spice neatbild par rakstiem pievienotajām lasītāju atsauksmēm, kā arī aicina portāla lasītājus, rakstot atsauksmes, ievērot morāles un pieklājības normas, nekurināt un neaicināt uz rasu naidu, iztikt bez rupjībām. Lūguma neievērošanas gadījumā Ziņu Spice patur tiesības liegt rakstu komentēšanas iespēju, kā arī dzēst neatbilstošos komentārus.
Nekas tā neapdraud jaunu patiesību, kā veci maldi.
LTV Ziņu dienesta sižeti
DJ Bacon Līgo Tusiņš 2021
Vai jūs atbalstītu tautas vēlētu prezidentu?
Tikai, ja tiks mainītas arī prezidenta pilnvaras
[ Rezultāti · Arhīvs ]
2010 - 2022 © AZS
Mobilā versija : spice.ucoz.lv/pda
Web izstrāde : Tavamājaslapa.lv
Viss, ko Tu meklēji
Ārstniecības augi Latvijā | Пиk изBecTий | Tiek izmantotas uCoz tehnoloģijas | Katalogs | Kinofilm@LV